Mnišonc (hora)
Mnišonc (němsce Mönchswalder Berg) je hora we Łužiskich horach. Wón namaka so w Budyskim wokrjesu w Sakskej, přibližnje tři kilometry sewjernje wot Wjelećina. Na wjeršku Mnišonca steji hórska chata z wuhladowej wěžu a wusyłanski sćežor firmy Deutsche Telekom.
Rozhlad[wobdźěłać]
Najlěpši rozhlad ma wopytowar wot wuhladoweje wěže. Wot tam su Łysa, Jedlová, Weifaer Höhe, Wulki Pichow a Sokolnik widźeć. Při dobrym wjedrje su w dalinje tež Hamorska milinarnja, Kyrkonoše, Jizerske horiny, Jěšćed a někotre wjerški Sakskeje Šwicy widźeć.
spa_Latn szl_Latn slk_Latn szl_Latn